En middelstor (14,5-16 millimeter), avlang, svart løpebille. Hodet er firkantet, avlangt, tydelig lengre enn bredt. Kjevene er framstrakte, nesten så lange som resten av hodet. Antennene er tynne og rundt to tredjedeler så lange som kroppen. Fasettøynene er små, rundet utstående. Pronotum er tønneformet, betydelig lengre enn bredt, omtrent så bredt som hodet. Dekkvingene er pæreformede, med kraftige punkstriper og kraftig mikroskulptur. Beina er lange og tynne. Flygevingene er reduserte.